text: Designbevidste tyve gik efter lamper i Kollund
  01 marts 2017 kl. 04.38
  Nogle tyveknægte gik efter dyre designerlamper, da de natten til onsdag begik indbrud i Kollund Møbler.
  Klokken 00.40 gik alarmen hos Kollund Møbler på Fjordvej i Kollund, da nogle tyve brød ind i forretningen.
  - Vi mener, at de er sluppet af sted med et ukendt antal designerlamper i den dyre klasse, siger vagtchef Ole Aamann, Syd- og Sønderjyllands Politi, onsdag morgen til TV SYD.
  Tyvene skaffede sig adgang til lamperne ved at knuse en rude i møbelforretningen. Politiet mener, at tyvene er flygtet fra stedet ad Fjordvej i østlig retning mod Rinkenæs i en ældre mørk personbil af sedantypen.
  Efter indbrud i Kollund Møbler, søger vi vidner. Har du evt. set personer eller biler ved stedet omkring kl. 0040, så ring 114. #politidk
  
  